Boek: Kan ŉ draak leer hoe om te deel?Nicola Kinnear Kan ŉ draak leer hoe om te deel? Rissie is ŉ baie soet draak. Sy volg al die reëls in die Reëlboek vir Drake: Sy steel by almal, en wil nie haar skatte met enigiemand deel nie. Die ander diere het genoeg gehad. As hulle maar net die draakreëls kon verander … Drake deel nooit is die Afrikaanse vertaling van Nicola Kinnear se Dragons don’t share. Die boek gaan oor die belangrikheid van deel en dit is deur Jaco Jacobs in Afrikaans vertaal. Dié vertaling het pas by NB-Uitgewers verskyn. Kinnear het illustrasie en animasie aan die Universiteit van Kingston studeer. A Little Bit Brave is haar debuutprenteboek. Haar stories word grootliks deur die natuur en folklore geïnspireer. Jacobs is die gewilde skrywer van talle bekroonde topverkoperboeke vir kleuters, kinders en tieners, soos Suurlemoen!, ŉ Goeie dag vir boomklim, Moenie hierdie boek eet nie! en My ouma is ŉ rock-ster. Sy skryfwerk wissel van prettige kinderrympies tot spokerige grilstories, van vermaaklike feiteboeke tot lekker skaterlagstories. Hy het reeds meer as 150 boeke die lig laat sien, en meer as 1,2 miljoen eksemplare van sy boeke is verkoop. Uitgewer: NB-Uitgewers Prys: R155,00* *Prys onderworpe aan verandering Koop die boek by Graffiti Boeke